| ***127 valandos*** |
| --- |
|  |
|  |
| Pavadinimas | 127 Hours |
| Kilmės šalis | JAV, JK |
| Režisierius | Danny Boyle |
| Prodiuseris (-iai) | Christian Colson  Danny Boyle  John Smithson |
| Scenaristas (-ai) | Danny Boyle  Simon Beaufoy |
| Kompozitorius | A. R. Rahman |
| Vaidina | James Franco |
| Metai | 2010 m. |
| Žanras | Biografinė drama |
| Pagal knygą | Arono Ralstono  „Between a Rock and a  Hard Place" |
| Trukmė | 94 min. |
| Kalba | anglų |
| Platintojas | Fox Searchlight Pictures (JAV)  Pathé (Prancūzija, JK) |
| Premjera | 2010 m. lapkričio 12 d. |
| Biudžetas | 18 mln. JAV dol. |
| Pajamos | 60,7 JAV dol. |
| **IMDb įrašas** |

**127 valandos** (angl. *127 Hours*) – 2010 m. biografinė išgyvenimo drama, režisuota bei prodiusuota Danny Boyle. Filme kanjonininką Aroną Ralstoną, įstrigusį tarp akmenų siaurame Mėlynojo Džono (angl. *Blue John*) kanjone, pietryčių Jutoje, kuris norėdamas išsilaisvinti turėjo nusipjauti sau ranką, vaidina James Franco.

Filmas pastatytas pagal trumpą Aron Ralston autobiografiją „Between a Rock and a Hard Place"; scenarijaus autoriai – D. Boyle ir Simon Beaufoy; prodiuseriai – Christian Colson ir John Smithson; muzika – A. R. Rahman. S. Beaufoy, C. Colson ir A. R. Rahman yra kartu dirbę su D. Boyle filme „Lūšnyno milijonierius". Filmas buvo gerai įvertintas kritikų bei žiūrovų, taip pat buvo 6 kartus nominuotas Oskaro apdovanojimams.

Siužetas
--------

DĖMESIO: *toliau atskleidžiamos kūrinio detalės*

2003 m. balandžio 25 d. Aronas Ralstonas (akt. James Franco) ruošiasi dienai Kanjonų žemės nacionaliniame parke Jutoje, naktį važiuodamas prie parko. Kitą rytą per visą parką jis važiuoja kalnų dviračiu, ketindamas užtrukti 45 minutėmis anksčiau, nei nurodo jo kelioninis gidas. Lakstydamas uolų dariniais jis sutinka dvi pasiklydusias keliautojas Kristi (akt. Kate Mara) ir Megan (akt. Amber Tamblyn). Ralstonas įtikina jas esąs gidas ir pasisiūlo vesti jas daug įdomesniu maršrutu, nei jos norėjo eiti. Jis praveda jas pro *Robbers Roost'* siauruosius kanjonus, kuriuose telkšo požeminis telkinys, nuo kurio jie nusprendžia pašokinėti filmuodamiesi Ralstono kamera. Kristi ir Megan pakviečia Aroną į vakarėlį, vyksiantį kitą vakarą, ir jis pasako atvyksiąs. Tačiau merginos abejoja, ar jis ten pasirodys.

Aronas tęsia kelionę į *Melynojo Džono* kanjoną pro siaurą perėję, kurioje dideli rieduliai kabo įsispraudę tarp akmeninių sienų. Jam besileidžiant nuo uolos, vienas nestabilus riedulys nurieda žemyn paskui Aroną į kanjono apačią ir prie kanjono sienos prispaudžia jo dešinę ranką, taip jį įkalindamas. Aronas išsyk šaukiasi pagalbos, bet kadangi jis įstrigęs didžiulėje izoliuotoje vietovėje, niekas jo negali išgirsti. Susitaikius su mintimi, kad liko vienas, Aronas ima filmuoti video dienoraštį ir naudodamasis rankiniu peiliuku bando suskaldyti riedulį. Taip pat pradeda normuoti savo maistą ir vandenį.

Supratęs, kad akmens niekaip nesuskaldys, jis imasi pjauti sau ranką, bet suvokia, jog peilis per daug atšipęs, kad įpjautų odą. Tuomet jis duria sau į ranką, tačiau supranta, kad niekaip neprakirs kaulo. Aronui pasibaigia vanduo ir jam tenka gerti savo šlapimą. Kuo toliau, tuo labiau jo vaizdo įrašai darosi liūdnesni, nes jis jaučia artėjančią mirtį. Aronas pradeda svajoti apie savo santykius bei praeities nuotykius: buvusią mylimąją (akt. Clémence Poésy), šeimą (akt. Lizzy Caplan, Treat Williams, Kate Burton) ir dvi keliautojas, sutiktas prieš nelaimingą atsitikimą. Po gyvenimo apmąstymų jis priėjo išvadą, kad viskas, ką darė gyvenime, vedė jį link šio išbandymo ir tai, kad jam lemta mirti kanjone.

Po penkių dienų vizijos būdu Aronas pamato dar negimusį savo sūnų. Jis sukaupia visas jėgas ir sulaužo sau ranką ir galiausiai nupjauna ją buku peiliu bei pasidaro turniketą likusiai rankos daliai. Prieš išvykdamas, nufotografuoja jį įkalinusį akmenį. Išėjęs iš kanjono, suvokia, kad jam dar teks nusileisti 20 metrų nuo olos ir nukeliauti keletą kilometrų, kol galų gale, išsekęs ir kruvinas, jis randa keliaujančią šeimą. Jiems iškvietus pagalbą, Aronas išskraidinamas sraigtasparniu.

Filmo pabaigoje rodomas tikrasis Aronas Ralstonas po nelaimės (nuotykiai kopiant į kalnus, kuriuos jis tęsė net po nelaimingo atsitikimo, jo žmona, kurią Aronas sutiko praėjus 3 metams po įkalinimo bei sūnus Leo, gimęs 2010 m.) Filmo galutinėje frazėje sakoma, kad nuo šiol Ralstonas visada kam nors praneša, jei kur nors išvykstąs vienas.

Aktoriai
--------

* James Franco vaidino Aroną Ralstoną
* Kate Mara vaidino Kristi Moore
* Amber Tamblyn vaidino Megan McBride
* Clémence Poésy vaidino Raną, Arono Ralstono mylimąją
* Lizzy Caplan vaidino Sonją Ralston, Arono seserį
* Kate Burton vaidino Donną Ralston, Arono mamą
* Treat Williams vaidino Larry Ralston, Arono tėvą

Aronas Ralstonas ir jo šeima pasirodė filmo pabaigoje.

Išnašos
-------

1. 1 2  „127 Hours (2010)". *Box Office Mojo*. Internet Movie Database. Suarchyvuotas originalas 2019-07-14. Nuoroda tikrinta 2011-01-31.  Nežinomas parametras `|url-status=` ignored (pagalba)
2. ↑  „Nominees for the 83rd Academy Awards". *Oscars*. 2011-01-25. Suarchyvuotas originalas 2011-03-02. Nuoroda tikrinta 2011-02-28.  Nežinomas parametras `|url-status=` ignored (pagalba)